**Protokoll for menighetsrådsmøte i Skoklefall MR, tirsdag 14.12.2021 på Teams kl. 17.15.**

**Til stede på møtet:**

Grethe Øyna Milivojevic, Eldrid Lorentsen, Svein Are Grønsund, Rune Borknes, Rolf D. Pettersen, Margareta Nicklasson, Kirsti Langvatn, sogneprest Eva Kirkemo. Torbjørn Eftestøl i sak nr. 58.

**Åpning v/ Eva**

|  |  |
| --- | --- |
| Sak67/2021 | **Godkjenning av innkalling og protokoll**Godkjenning av protokoll fra 16.11.2020. *Vedtak: Innkalling og protokoll ble godkjent.* |
| Sak68/2021 | **E-post-vedtak: Høringssvar kirkelig organisering**Forslag til høringssvar ble sendt til MR på e-post, og høringssvaret ble sendt inn med kun små justeringer.*Vedtak er gjort på e-post.* |
| Sak69/2021 | **Orienteringer**1. Orienteringer og beslutninger i AU siden forrige møte:
	* Intensjonsavtale med Hilde Flikke for kunstarrangement i 2022 er inngått. Rolf delte dokumentet «kirken som utleieaktør», som vi tar med oss i fremtidige utleieavtaler.
	* OVF-midler: inkludere Nesodden og Gjøfjell i frivillig-prosjekt
2. Orientering fra FR v/Rolf/Eldrid. Ny kirke vil ta tid og det jobbes med en strategi for dette. Samarbeid med de andre trossamfunnene på Nesodden ønskes.
3. Julen – kan være 50 mennesker i kirken. Det jobbes med hvordan dette kan løses. For Nesoddtunet er alle andakter avlyst frem til 19.1.22, men de ønsker seg en digital gudstjeneste.
 |
| Sak70/2021 | **Biskop-tilsetting: avstemming kandidater**MR hadde satt seg inn i presentasjon av kandidatene i form av film/intervju og skriftlig svar på spørsmål. <https://kirken.no/nb-NO/om-kirken/aktuelt/presentasjon%20av%20biskop-kandidater%20i%20borg/> Det var seks stemmeberettigede til stede, hvorav én avsto fra å stemme. Skriftlig valg ble avholdt med følgende resultat:Første kandidat er Kari Alvsvåg med tre stemmer.Andre kandidat er Ola Martin Grevstad med tre stemmer.Tredje kandidat er Harald Hegstad med fem stemmer.*Vedtak: Valgresultatet oversendes Kirkerådet* |
| Sak71/2021 | **Status kirketomt/ny kirke**Kirkekontoret har tatt over kommunikasjonen med kommunen ifm. overdragelse av kirketomten fra kommunen til Skoklefall sokn. Kommunen har bestilt oppmåling, men det er ventetid. De estimerte at dette skjer i første kvartal 2022 og kirken har presisert at dette ikke skal belastes oss. Kommunen sier at de har hatt god kommunikasjon med Eldrid og vi ønsker at hun blir med på oppmålingen.  |
| Sak72/2021 | **Grønn menighet**Informasjon tilsendt på e-post fra Hans-Jürgen Schorre. Hvordan følger vi opp dette engasjementet? Se kortfattet informasjon om hva grønn menighet innebærer her: <https://kirken.no/globalassets/kirken.no/gronn-kirke/dokumenter/gronn_menighet_bokmal.pdf> MR er positive til initiativet og ønsker å følge opp saken. Vi tar kontakt med Kirkespeilet og ber de skrive om temaet og der vi hører om det er noen som vil engasjere seg i saken.*Vedtak: Vi ønsker et aktivt utvalg som kan engasjere seg på vegne av alle menighetene og fellesrådet.*  |
| Sak58/2021 | **Kirkemusikk**Utsatt fra forrige møte. Torbjørn Eftestøl kom, og vi hadde en samtale om videre ønsker og ambisjoner for musikk i gudstjenester og menighetslivet. Vi ønsker oss sang-/salmekvelder der bl.a. sangene på kommende gudstjenester kan læres og øves på, for eksempel en gang i måneden. Kan også lage en gudstjeneste om til salmegudstjeneste med enklere liturgi og mer vekt på sang, for eksempel en gang i halvåret. Hvordan kan vi bruke musikken til å rekruttere ungdommer til kirken? Det har vært forsøkt med ungdomsgudstjeneste som ikke ble noe stor oppslutning rundt. Eldrid og Rune har fått laget en musikal som de ønsker skal være til bruk og som et felles prosjekt for hele prostiet. Kirkemusiker kan sjekke om søndagens salmer er kjent i menigheten eller om det bør øves på/synges flere ganger i gudstjenesten. *MR ønsker å ha et slikt møte en gang pr år og dette er innarbeidet i årshjulet vårt.* |
| Sak73/2021 | **Eventuelt**Endringer i råd og utvalg: Det skal stemmes over leder og nestleder.*Vedtak: Det ble avholdt skriftlig valg og Grethe ble enstemmig valgt til leder og Eldrid som nestleder.*Det ble spilt inn forslag til å se på form og tidspunkt for gudstjenestene. Vi tar med oss dette inn i strategimøte avholdes i januar, der vi også ser på hvordan vi vil prioritere ønsker for økonomisk prioritering fra FR.  |

Møtedatoer fremover: MR 25.1 (Strategi), 8.3, 5.4, 3.5, 14.6. AU: ved behov.